CELEX: C2006/060/44
Language: lv
Date: 2006-03-11 00:00:00
Title: lieta C-460/05: Prasība pret Eiropas Parlamentu un Eiropas Savienības Padomi, ko Polijas Republika iesniedza  2005. gada 23. decembrī

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/22
            
         Prasība pret Eiropas Parlamentu un Eiropas Savienības Padomi, ko Polijas Republika iesniedza 2005. gada 23. decembrī
   (lieta C-460/05)
   (2006/C 60/44)
   tiesvedības valoda — poļu
   Eiropas Kopienu Tiesā 2005. gada 23. decembrī izskatīšanai ir iesniegta prasība pret Eiropas Parlamentu un Eiropas Savienības Padomi, ko cēla Polijas Republika, kuru pārstāv Jarosław Pietras.
   Prasītājas prasījumi Tiesai ir šādi:
   
               1)
            
            
               atzīt Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu (1) 33. panta 2. punktu un 43. panta 3. punktu par spēkā neesošu;
            
         
               2)
            
            
               izskatīt lietu poļu valodā;
            
         
               3)
            
            
               piespriest Eiropas Savienības Padomei un Eiropas Parlamentam atlīdzināt tiesāšanās izdevumus.
            
         Pamati un galvenie argumenti
   Polijas valdība apgalvo, ka, ņemot vērā Direktīvas 2005/36/EK 33. panta 2. punkta un 43. panta 3. punkta, tādā veidā kādā tie ir pieņemti, redakcijas pamatojuma neadekvāto raksturu, ir pārkāpts būtisks procesuāls noteikums.
   Šie panti nosaka dažus iegūto tiesību atzīšanas noteikumus, kas ir piemērojami Polijā piešķirtai vispārējās aprūpes māsu un vecmāšu kvalifikācijai; šie noteikumi ir izņēmums no noteikumiem attiecībā uz vispārējās aprūpes māsu un vecmāšu iegūto tiesību atzīšanu, kas ir spēkā attiecībā uz citās dalībvalstīs iegūto kvalifikāciju. Direktīvas 2005/36/EK preambula neietver nekādus minēto izņēmuma noteikumu attiecībā uz vispārējās aprūpes māsu un vecmāšu iegūto tiesību atzīšanu pieņemšanas iemeslus, kas varētu pamatot šos Polijas profesionālajai kvalifikācijai piemērojamos noteikumus.
   Ņemot vērā to, ka likumdošanas debašu, kuru rezultātā ir pieņemta Direktīva 2005/36/EK, gaitā attiecīgie noteikumi zaudēja noteikumu, kas nav jāpamato atsevišķi, statusu, tad paskaidrojumu, kas parāda, kādēļ minētie noteikumi ir pieņemti, neesamība ir EKL 253 panta pārkāpums. Neskatoties uz faktu, ka to saturs ir paredzēts Pievienošanās līguma noteikumos, ievērojot Pievienošanās līguma 9. pantu un debašu attiecībā uz Direktīvu 2005/36/EK gaitu, uz šiem pasākumiem neattiecas prezumpcija, ka tie ir pienācīgi pamatoti vienkārši tā fakta dēļ, ka to saturs bija noteikts līgumā.
   
      (1)  OV L 255, 30.9.2005., 22. lpp.